CELEX: 32016D0320
Language: et
Date: 2016-03-03 00:00:00
Title: Komisjoni rakendusotsus (EL) 2016/320, 3. märts 2016, millega muudetakse otsust 2004/842/EÜ rakenduseeskirjade kohta, mille alusel liikmesriigid võivad lubada turule viia nende sortide seemneid, mille kohta on esitatud taotlus riiklikku põllumajandustaimesortide või köögiviljasortide kataloogi kandmiseks (teatavaks tehtud numbri C(2016) 1221 all) (EMPs kohaldatav tekst)

5.3.2016   
            
            
               ET
            
            
               Euroopa Liidu Teataja
            
            
               L 60/88
            
         KOMISJONI RAKENDUSOTSUS (EL) 2016/320,
   3. märts 2016,
   millega muudetakse otsust 2004/842/EÜ rakenduseeskirjade kohta, mille alusel liikmesriigid võivad lubada turule viia nende sortide seemneid, mille kohta on esitatud taotlus riiklikku põllumajandustaimesortide või köögiviljasortide kataloogi kandmiseks
   
      
         (teatavaks tehtud numbri C(2016) 1221 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 14. juuni 1966. aasta direktiivi 66/401/EMÜ söödakultuuride seemnete turustamise kohta, (1) eriti selle artikli 4a lõiget 2,
   võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, (2) eriti selle artikli 4a lõiget 2,
   võttes arvesse nõukogu 13. juuni 2002. aasta direktiivi 2002/54/EÜ peediseemne turustamise kohta, (3) eriti selle artikli 6 lõiget 2,
   võttes arvesse nõukogu 13. juuni 2002. aasta direktiivi 2002/55/EÜ köögiviljaseemne turustamise kohta, (4) eriti selle artikli 23 lõiget 2,
   võttes arvesse nõukogu 13. juuni 2002. aasta direktiivi 2002/56/EÜ seemnekartuli turustamise kohta, (5) eriti selle artikli 6 lõiget 2,
   võttes arvesse nõukogu 13. juuni 2002. aasta direktiivi 2002/57/EÜ õli- ja kiudtaimede seemne turustamise kohta, (6) eriti selle artikli 6 lõiget 2,
   ning arvestades järgmist:
   
               (1)
            
            
               Komisjoni otsuses 2004/842/EÜ (7) on sätestatud eeskirjad seoses pakendi ametliku etiketiga nende seemnesortide puhul, mille kohta on esitatud taotlus riiklikku põllukultuuride või köögiviljakultuuride sordilehte [Termin on muutunud. Varem: „kataloog”] kandmiseks.
            
         
               (2)
            
            
               Viimastel aastatel on tuvastatud mõned ametlike etikettide kasutamise pettusjuhtumid. Seepärast tuleks ametlike etikettide turvalisust kooskõlas olemasolevate tehniliste teadmistega täiustada, tagamaks, et sellised pettused on välistatud. Sellega seoses ja selleks, et võimaldada pädevatel asutustel paremini registreerida ja kontrollida ametliku etiketi trükkimist, jaotamist ja kasutamist ettevõtjate poolt ning jälgida seemnepartiisid, tuleks ametlike etikettide turvalisust parandada, võttes kõnealustel ametlikel etikettidel kasutusele ametlikult määratud seerianumbri.
            
         
               (3)
            
            
               Käesolevat otsust ja komisjoni rakendusdirektiivi (EL) 2016/317 (8) tuleks hakata kohaldama alates samast kuupäevast, et tagada seoses nõuetega võrdne kohtlemine kõigile asjakohaste etikettide kasutajatele. Sellest tulenevalt kohaldatakse käesolevat otsust alates 1. aprillist 2017.
            
         
               (4)
            
            
               Seetõttu tuleks otsust 2004/842/EÜ vastavalt muuta,
            
         
               (5)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2004/842/EÜ muutmine
   Otsuse 2004/842/EÜ artikli 9 lõikesse 2 lisatakse järgmine punkt aa:
   
      
                  „aa)
               
               
                  ametlikult määratud seerianumber,”.
               
            
   Artikkel 2
   Adressaadid
   Käesolev otsus on adresseeritud liikmesriikidele.
   Artikkel 3
   Kohaldamise kuupäev
   Käesolevat otsust kohaldatakse alates 1. aprillist 2017.
   
      Brüssel, 3. märts 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT 125, 11.7.1966, lk 2298/66.
   
      (2)  EÜT 125, 11.7.1966, lk 2309/66.
   
      (3)  EÜT L 193, 20.7.2002, lk 12.
   
      (4)  EÜT L 193, 20.7.2002, lk 33.
   
      (5)  EÜT L 193, 20.7.2002, lk 60.
   
      (6)  EÜT L 193, 20.7.2002, lk 74.
   
      (7)  Komisjoni 1. detsembri 2004. aasta otsus 2004/842/EÜ rakenduseeskirjade kohta, mille alusel liikmesriigid võivad lubada turule viia nende sortide seemneid, mille kohta on esitatud taotlus riiklikku põllumajandustaimesortide või köögiviljasortide kataloogi kandmiseks (ELT L 362, 9.12.2004, lk 21).
   
      (8)  Komisjoni 3. märtsi 2016. aasta rakendusdirektiiv (EL) 2016/317, millega muudetakse nõukogu direktiive 66/401/EMÜ, 66/402/EMÜ, 2002/54/EÜ, 2002/55/EÜ, 2002/56/EÜ ja 2002/57/EÜ seoses seemnepakendite ametliku etiketiga (vt käesoleva Euroopa Liidu Teataja lk 72).